cyanic-selkie/wikianc huggingface dataset:
Songen We'll Bring the House Down
«We'll Bring The House Down» er ein song av det britiske rockebandet Slade, gjeven ut i 1981 som den første singelen frå det niande studioalbumet deira We'll Bring the House Down. Han var skriven av solovokalisten Noddy Holder og bassisten Jim Lea, og produsert av Slade. Dette var den første singelen deira som nådde topp 40 i Storbritannia sidan 1977, då songen nådde tiandeplassen. Han vart liggande på lista i ni veker.
I Storbritannia og Irland var B-sida på songen «Hold on to Your Hats». I andre område var B-sida «Wheels Ain't Coming Down». Begge desse songane kom ut på albumet Return to Base i 1979 og igjen på albumet We'll Bring the House Down.
Det vart filma ein musikkvideo til songen, regissert av Eric Boliski. Han vart filma før og under konserten deira i Gaumont i Ipswich den 17. januar 1981.
I Storbritannia spelte songen på musikkshowet Top of the Pops og ITV-showet Moondogs. I Tyskland spelte dei songen på TV-showet Musikladen.
Suite: Judy Blue Eyes
«Suite: Judy Blue Eyes» er ein suite av kortare songar skriven av Stephen Stills og framført av Crosby, Stills & Nash. Songen kom ut på debutalbumet til bandet i 1969 og vart òg gjeven ut som singel. Singelen nådde 21. plass på den amerikanske singellista og er rangert på 426. plass på lista til Rolling Stone over dei 500 største songane gjennom tidene.
Gruppa har spelt songen mange gonger, mellom anna på Woodstock- og Live Aid-festivalane. Tittelen kan vere eit ordspel for «Sweet Judy Blue Eyes», og at songen kan reknast som ein musikalsk suite.
Den akustiske gitaren i songen er stemnd med ei særs uvanleg stemming. I staden for den tradisjonelle EADGBE, er han stemnd EEEEBE, som òg vert kalla «Bruce Palmer Modal Tuning». Stills nytta den same stemminga for «4+20». Han nyttar òg ei liknande stemming for «Carry On», men alle tonane er då droppa ein halvtone.
Historie
Tittelen viser til den tidlegare kjærasten til Stephen Stills, låtskrivaren Judy Collins, og teksten inneheld tankar om henne og det truande brotet i forholdet deira. Collins er kjend for dei gjennomtrengande blå augo sine.
Collins og Stills hadde møtt kvarandre i 1967 og var i eit forhold i lag i to år. I 1969 deltok ho i New York Shakespeare Festival-musikalen Peer Gynt og hadde vorte forelska i medspelaren Stacy Keach. Ho forlet etter kvart Stills for Keach. Stills var så ute av seg på grunn av det føreståande brotet at han skreiv denne songen. I eit intervju i 2000 gav Collins uttrykk for tankane sine då han først høyrte songen:
Gruppa Crosby, Stills og Nash vart skapt for denne songen. Stephen Stills og David Crosby hadde leika med ideen om å lage ein vokaltrio ei stund, men hadde ikkje funne ein passande tredje person. Av dei som vart vurdert var John Sebastian frå The Lovin' Spoonful. Ein kveld var dei to på ein fest hos Mama Cass Elliot. Stills og Crosby øvde der på ein ny song dei hadde laga, kalla «You Don't Have to Cry». Då dei var ferdige bad ein av dei andre gjestene, Graham Nash, som hadde møtt Crosby då dei spelte i sine tidlegare band, om å spele songen eit par gonger til. Etter å ha lytta til songen, slo Nash seg med la ein høgare tredje harmonivokal over dei to andre stemmene. Crosby og Stills hadde funne den tredje partnaren sin.
Seksjonar
Songen har fire hovuddelar
Første del
Denne seksjonen er ein tradisjonell popsong. Han har refrenget «I am yours, you are mine, you are what you are». Partiet varer om lag 2:55. Han har ein solo sungen av Stephen Stills. David Crosby og Graham Nash syng harmonivokal.
Andre del
Denne seksjonen er meir langsam og er sungen solo av Stephen Stills. Han varer frå 2:55 til 4:43.
Tredje del
Denne delen er meir livleg og har meir poetisk tekst. Han starta kring 4:43 og varer til 6:25.
Fjerde del
Den fjerde delen, avslutninga, er sungen på spansk. Delen starta kring 6:34 og varer til slutten av songen. «Doo-doo-doot»-vokalen gjer teksten vanskeleg å forstå.
Denne delen har vorte parodiert mange gonger, mellom anna i Frank Zappa-songane «Billy the Mountain» og «Magdalena» på The Mothers of Invention-albumet Just Another Band From L.A.. Han er òg sampla i 2010 av Cypress Hill på songen «Armada Latina».
7 Days and a Miracle
7 Days and a Miracle er ei norsk kristen pop/rock-gruppe frå Toten som starta opp i 1994.
Historie
Gruppa starta opp under namnet Expect a Miracle med medlemmene Knut Anders Sørum (vokal), Lewi Bergrud (vokal, gitar) og Geir Holten (slagverk). Dei debuterte med EP-en Follow You i 1996, og følgde opp med studioplata Open Mind i 1999.
Både stilen og namnet deira endra seg noko til oppfylgjaralbumet Approach You frå 2003. Dette gav dei ut under bandnamnet Expect. Etter dette forlét vokalist Knut Anders Sørum bandet for å satsa meir på soloprosjekt. Eitt av desse vart å representera Noreg i Eurovision Song Contest 2004 med låta High.
Dei gjenverande bandmedlemmene gjekk etter dette saman med Ronny Ødegård og Knut Bjørnar Asphol og danna 7 Days and a Miracle. Plata med same namnet vart utgjeven på Master Music i 2006. Ein restaurert versjon av same plata kom i 2010.
Lena M. Landsverk Sande
Lena Marie Landsverk Sande er ein norsk lokalpolitikar for Venstre. I 2015 vart ho ordførar i Vanylven kommune. Ho er den første kvinnelege ordføraren i kommunen.
Lena Marie Landsverk Sande er utdanna lærar frå Høgskulen i Volda (1996).
Peskovi
Peskovi må ikkje forvekslast med Bistra, som er eit anna fjell i Nord-Makedonia.
Elgün Abbaslı
Elgün Abbaslı er ein aserbajdsjansk fotballspelar. Han spelar for AZAL.
Viljo Revell
Viljo Revell var ein finsk arkitekt. Revell er eit av dei store namna i finsk arkitektur, og han oppnådde òg stor internasjonal heider. Rådhuset i Toronto i Canada er det meste kjende verket hans utanfor Finland.
Revell gjekk ut frå gymnaset i Vasa i 1928 og vart ferdig arkitekt frå Tekniska högskolan i Helsingfors i 1937. I 1941 gifta han seg med Maire Myntti, og dei fekk tre døtrer som vart fødd 1942, 1943 og 1945.
The Drift
The Drift er det trettande studioalbumet til den amerikanske songaren Scott Walker. Det kom ut den 8. mai 2006 og nådde 51. plassen på UK Albums Chart. Det vart ikkje gjeve ut singlar frå albumet. Utanom musikken han laga for filmen Pola X, var dette det første albumet til Walker på 11 år og berre det tredje albumet sidan The Walker Brothers vart oppløyst i 1978.
Walker komponerte songar for albumet i løpet av 11-årsperioden etter Tilt kom ut i 1995 og byrja med «Cue», songen det tok lengst tid å gjere ferdig. Ein tidleg versjon av «Buzzers» vart framført på Meltdown-festivalen den 17. juni 2000 med tittelen «Thimble Rigging». Albumet vart spelt inn i løpet av ein 17 månadar lang periode ved Metropolis Studios i Chiswick i London, og orkesteret vart spelt inn i løpet av ein dag ved George Martin sitt AIR Studios i Hampstead i London. Det fekk god kritikk frå kritikarane og vart gjeve ut på LP og CD i mai 2006. Plateomslaget vart laga av Vaughan Oliver.
Oversyn
The Drift dannar den andre i ein slags trilogi som starta med Tilt og enda med Bish Bosch i 2012. I åra mellom Tilt og The Drift gav Walker ut fleire instrumentalspor til filmen Pola X, ein coverversjon av Bob Dylan sin «I Threw It All Away» til To Have and to Hold og «Only Myself To Blame» til filmen The World Is Not Enough, i tillegg til samlealbum med tidlegare ikkje utgjeve materiale, som plateboksen 5 Easy Pieces.
The Drift har av fans og kritikarar vorte skildra som eit forstyrra og komplisert album som skil seg frå dei føregåande albuma til Scott Walker, men som likevel held seg til dei eksperimentelle røtene hans. Den franske songaren Vanessa Contenay-Quinones har stemma til Clara Petacci på «Clara».
Musikken har ein ubønnhøyrleg mørk og utrygg stemning, ofte med rolege delar og brå støy side om side, for å skape eit ubehag hos lyttaren. Tema i songane omfattar tortur, sjukdom, 9/11, og Elvis Presley.
Herpes labialis
Herpes labialis, òg kjend som forkjølingssår, munnsår, herpes simplex labialis og orolabial herpes, er ein variant av herpes simplex som vanlegvis råkar leppene, og som skuldast infeksjon av herpes simplexvirus. Eit utbrot plar å føre til små blemmer eller sår rundt munnen. Såra plar å lækjast innan 2–3 veker, men herpesviruset står ved lag i kroppen og går i dvale i andletsnervene. Viruset går periodisk og sporadisk ut av dvale og skapar sår i dei same områda som vart råka av primærinfeksjonen. Nokre personar er symptomlause sjølv når dei har viruset, og merkar aldri noko utbrot.
Førekomsten av forkjølingssår varierer frå nokre få og opptil 12 tilfelle per år. Folk med herpes labialis plar å råkast av 1–3 utbrot per år. Frekvensen og alvorlegheitsgrada av utbrota plar å minska med tid og alder.
Anier García
Anier Octavio García Ortiz er ein kubansk tidlegare hekkeløpar frå Santiago de Cuba, som vart olympisk meister på 110 meter hekk i 2000 og elles vann to VM-sølv og ein OL-bronse i same øvinga i tida 1999-2004.
Cochran Peak
Cochran Peak er eit spisst fjell i den sørlege delen av Gifford Peaks i Heritage Range i Ellsworth Mountains. Det vart kartlagd av US Geological Survey frå landmålingar og frå flyfoto tekne i U.S. Navy, 1961–66, og vart namngjeven av Advisory Committee on Antarctic Names etter Henry B. Cochran, som var meteorolog ved Little America V i 1958.
Anier García
García fekk sitt internasjonale gjennombrot då han vann 60 meter hekk ved innandørs-VM 1997 i Paris. Sommaren 1999 vann han 110 m hekk under dei panamerikanske leikane i Winnipeg og ein månad seinare sprang han inn til VM-sølv i Sevilla, tre hundredels sekund bakom vinnaren, briten Colin Jackson.
Under dei olympiske leikane i Sydney i september 2000 var García den suverene einaren på korthekken og sette samstundes personleg rekord med 13,00 sekundar. Året etter vann han VM-sølv nummer to på 110 m hekk i Edmonton, som sist på tida 13,07 sekundar og som sist tre hundredels sekund bak gullmedaljøren, som her var Allen Johnson frå USA. García avslutta den internasjonale medaljehaustinga med å knipe OL-bronsen i 2004, eitt hundredels sekund framom fjerde- og femtemann.
And Who Shall Go to the Ball? And What Shall Go to the Ball?
Albumet vart gjeve ut i berre 2500 eksemplar.
sporliste
Alle songar av Scott Walker
Longniddry
Longniddry  er ein landsby i regionen East Lothian i Skottland. Han har kring 2500 innbyggjarar og er ein populær bustad for pendlarar til Edinburgh, og har fått ein middelklassekarakter på grunn av dette.
15. austlege meridianen
15. meridianen aust for nullmeridianen er ei lengdegradslinje eller meridian som strekkjer seg frå Nordpolen over Nordishavet, Europa, Afrika, Atlanterhavet, Sørishavet og Antarktis til Sørpolen.
Den 15. austlege meridianen dannar ein storsirkel med den 165. vestlege meridianen.
Meridianen er sentralaksen for Central European Time.
Frå pol til pol
Frå og med Nordpolen og sørover til Sørpolen, passerer den 15. austlege meridianen gjennom:
! scope="col" width="125" | Koordinatar ! scope="col" | Land, territorium eller hav ! scope="col" | Merknader ! scope="row" style="background:#b0e0e6;" | Nordishavet ! scope="row" | ! scope="row" style="background:#b0e0e6;" | Atlanterhavet ! scope="row" | ! scope="row" style="background:#b0e0e6;" | Vestfjorden ! scope="row" | ! scope="row" | ! scope="row" style="background:#b0e0e6;" | Austersjøen ! scope="row" | ! scope="row" style="background:#b0e0e6;" | Austersjøen ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" style="background:#b0e0e6;" | Middelhavet ! scope="row" | ! scope="row" style="background:#b0e0e6;" | Middelhavet ! scope="row" | ! scope="row" style="background:#b0e0e6;" | Middelhavet ! scope="row" | ! scope="row" style="background:#b0e0e6;" | Middelhavet ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" | ! scope="row" style="background:#b0e0e6;" | Atlanterhavet ! scope="row" style="background:#b0e0e6;" | Sørishavet ! scope="row" | Antarktis
Kragebein
Kragebeinet (latin: clavicula – «nøkkelbein») ein ein S-forma knokkel i det menneskelege skjelettet. Det går frå brystbeinshandtaket, manubrium sterni, og lateralt og noko oppover rett mot skulderhøgda, acromion. Kragebeinet er den ventrale knokkelen i skuldra, og saman med skulderbladet og brystbeinet så dannar det skulderbogen, cingulum extremitas superioris.
Kragebeinet er det einaste av røyrknoklane som viser ei annan form for forbeining. Medan nesten alle røyrknoklane blir til bein frå ein bruskmodell som igjen vart danna av bindevevsmesenkym, såkalla endokondral forbeining, så blir kragebeinet delvis òg gjort om til bein beint fram utan å vere innom bruskstadiet, såkalla intramembranøs forbeining. Den laterale og mediale delen av knokkelen blir rett nok danna av endokondral forbeining, men den midtre delen blir danna via intramembranøs forbeining.
Beinet ligg rett under huda, og derfor kan ein lett sjå det hos personar med lite underhudsfeitt. Namnet clavicula som på latin tyder «veslenøkkelen», kjem av at knokkelen roterer kring aksen sin når ein abduserer om lag som ein vanleg nøkkel.
Hamish MacCunn
Hamish MacCunn, fødd James MacCunn var ein skotsk komponist, dirigent og lærar.
Han var ein av dei fyrste elevane ved det nyleg skipa Royal College of Music i London, og gjorde seg tidleg merka. Som komponist fekk han tidleg suksess med orkesterverket The Land of the Mountain and the Flood (1887), og seinare med sin fyrste opera, Jeanie Deans (1894). Seinare verk var ikkje like store suksessar, og sjølv om han heldt fram med å komponera heile livet, blei han best kjend som dirigent og lærar. Han var tilsett som lærar ved Royal Academy of Music og ved Guildhall School of Music.
Som dirigent var MacCunn musikalsk leiar for operakompania Carl Rosa, Moody-Manners og D'Oyly Carte, og samarbeidde med Thomas Beecham under operasesongane hans i London i 1910 og 1915, og på turne.
Bakgrunn
James MacCunn var fødd i Greenock i Skottland som den andre sonen til James MacCunn og kona hans Barbara, fødd Neill. Det var ein musikalsk familie: MacCunn den eldre, som var ein velståande reiar, var også amatørcellist; medan kona hans, ein tidlegare elev av Sterndale Bennett, song og spelte piano. Foreldra oppmuntra James til å utvikla seg musikalsk, og i tillegg til den vanlege utdanninga si ved Greenock Academy og andre lærestader fekk han privattimar av lokale lærarar i fiolin, piano, orgel, harmoni og komposisjon. Då han var åtte år gammal budde familien ein heil sesong i London, og guten fekk høve til å gå på alle konsertane August Manns heldt ved Crystal Palace. I 1883, då James var femten, vann han eit stipend til den nyleg oppretta Royal College of Music (RCM) i London.
Ved RCM studerte MacCunn piano hjå Franklin Taylor, bratsj hjå Alfred Gibson og komposisjon hjå Hubert Parry og Charles Villiers Stanford. Medan han var student hadde han premierer på større verk: Kantaten The Moss Rose, framført ved RCM i 1884, og overtyren Cior Mhor, som blei spelt av Manns under ein konsert i Crystal Palace i oktober 1885. Frå 1885 tok MacCunn i bruk fornamnet «Hamish», ein gælisk versjon av «James».
Nokre av songane og dei andre verka til MacCunn hadde premiere i huset til målaren John Pettie. MacCunn blei kjend med dottera hans Alison, og dei gifta seg i juni 1889. Dei fekk eit barn, Fergus, som blei soldat. Frå 1888 til 1894 var MacCunn professor i harmoni ved den eldre rivalen til RCM, Royal Academy of Music, og hadde også privatelevar. >
Opera og dirigering
I 1889 fekk MacCunn i oppdrag frå operaleiaren Carl Rosa å skriva eit verk for Carl Rosa Opera Company, og i 1891 tok MacCunn til å skriva ein opera for Richard D'Oyly Carte sitt nye Royal English Opera House. Verket for Carte skulle byggja på romanen Cleopatra frå 1888 av H. Rider Haggard, men operaen blei aldri ferdig, og det at MacCunn ikkje kunne tilby eit verk slik at Carte sine sesongar kunne halda fram (i lag med liknande manglar frå to andre britiske komponistar) førte til at operahuset blei stengt og operaverksemda til Carte i England blei gjeven opp. Verket til Rosa blei til slutt fullført, men ikkje framført før etter at impresarioen var død. Operaen var Jeanie Deans, som bygde på Walter Scott sin roman The Heart of Midlothian. Han blei fyrst sett opp i Edinburgh i 1894, dirigert av komponisten. Han var ein stor suksess, sjølv om The Times var kritisk til librettoen av Joseph Bennett. I 1896 blei Jeanie Deans framført i London, og MacCunn komponerte ein annan opera, Diarmid and Ghrine. Året etter framførte Manns den nye orkestersuiten til MacCunn, Highland Memories, medan Carl Rosa-kompaniet framførte Diarmid og Ghrine ved Royal Opera House.
Frå premieren av Jeanie Deans kom MacCunn til å vera knytt til britiske operaselskap som dirigent. I to sesonger frå 1898 var han musikalsk direktør i Carl Rosa-kompaniet, og dirigerte blant anna dei fyrste engelskspråklege oppsetjingane av Wagner sine verk Tristan und Isolde og Siegfried. I 1900 skreiv han toårskontrakt som dirigent i Moody-Manners-firmaet, og dirigerte eit breidt repertoar av operaer, som Lohengrin, Tannhäuser, Carmen, La Juive, The Flying Dutchman, Tristan og Isolde og Martha. I 1902 blei han utnemnd til musikalsk direktør for D'Oyly Carte Opera Company ved Savoy Theatre, for den fyrste oppsetjinga av Edward German sin Merrie England, og året etter for A Princess of Kensington av same komponist. Då Savoy-firmaet blei oppløyst etter dette måtte MacCunn, ifølgje The Times, «ta til takke med arbeid i ulike 'musikalsk-komedie'-produksjonar, som ikkje bidrog til den kunstneriske veksten hans».
I 1910 dirigerte MacCunn Hansel and Gretel i Thomas Beecham sin operasesong ved His Majesty's Theatre, og tok over frå Beecham i å dirigera The Tales of Hoffmann på turne. I 1915 dirigerte han The Tales of Hoffmann og Faust i Beecham sin sesong ved Shaftesbury Theatre.
Frå 1912 tok MacCunn operatimar ved Guildhall School of Music, og heldt fram med å undervisa privat. Han brukte det meste av tida si til å dirigera og undervisa, og komponerte mindre i dei seinare åra. Verka hans som blei skrivne etter 1900 inkluderer The Masque of War and Peace (1900) produsert på Her Majesty's Theatre, ein annan opera - The Golden Girl - og eit stykke for kor og orkester, The Wreck of the Hesperus (begge 1905). I 1908 blei hans Pageant of Darkness and Light oppført i London.
MacCunn blei sjuk med halskreft i 1916 og døydde heime i St John's Wood i London den 2. august 1916, 48 år gammal. Han etterlet seg ei enkje og ein son.
Referansar
<references group="" responsive="1">
Hans Jensen Blom
Hans Jensen Blom,, var ein norsk prest og stortingsmann frå Skien. Jens Hansen Blom var far hans.
Blom vart student frå Skiens skole i 1829, og cand. theol. seks år seinare. Han var i 2½ år lærar ved Stavanger skole, personellkapellan i Skudenes 1843. År 1848 vart han sokneprest i Tysvær, 1854 i Kinn og 1862 i Melhus. Til sist sokneprest i Fåberg 1871.
Han var i 1850 medlem av ein kommisjon om vårsildfisket, og om nyreising av by i Sunnfjord/Nordfjord.
Blom døydde på Fåberg i 1875.
Ekhínos
Ekhínos (gresk Εχίνος, bulgarsk (pomakisk) Шахин, Sjakhin) er ein distriktsby i periferieininga Xánthi i periferien Aust-Makedonía og Thráki i Hellas. Han høyrer til kommunaleininga Mýki i kommunen Mýki.
Hammartå
Hammartå (av lat. digitus malleus) er ei misdanning i det proksimale interfalangealleddet i den andre, tredje eller fjerde tåa som fører til permanent bøyging på ein slik måte at det liknar ein hammar. Klubbetå eller kølletå er ein liknande tilstand som råkar det distale interfalangealleddet.
Klotå er ein liknande tilstand med dorsifleksjon av den proksimale falang på metatarsofalangealleddet, kombinert med fleksjon av det proksimale og distale interfalangealleddet. Klotå kan ramme den andre, tredje, fjerde eller femte tåa.
Behandling
Det er ofte tilstrekkeleg med ein kombinasjon av fysioterapi og bruk av mjuke og romslege sko. I meir alvorlege eller langvarige høve kan det vere naudsynleg med kiropodi (hammartåoperasjon) for å rette på misdanninga. Lege kan gje treningsråd som kan bidra til å strekke og forlenge musklane. Slike treningar går typisk ut på å strekke tærna, og bruke dei til å plukke opp gjenstandar frå golvet. I ledige stunder kan ein legge eit handkle under foten og bruke tærna til å krølle handkleet. Det finst også regulering som presser ned tærna slik at musklane blir tvinga ut.
Pogled
Pogled (serbisk Поглед) er eit fjell i Kosovo, Serbia og Montenegro. Han er den høgaste fjelltoppen på Mokna, som er ein del av fjellkjeda Prokletije. Pogled ligg like aust for den nesthøgaste toppen på Mokna, Beleg.
Hans Jenssen Krog
Hans Jenssen Krog var ein norsk prest og stortingsmann frå Stavanger. Amtmann Wilhelm Krog var far hans.
Krog vart student i 1826 og cand. theol. i 1832. Han vart så personellkapellan hos prosten i Stavanger og timelærar på latinskulen i byen. Deretter var han residerande kapellan i Norderhov frå 1841 til -50. Han tok i 1850 i Fana til i sitt einaste sokneprestembete, eit embete han styrte i 39 år. Også i lang tid, 1854-91, medlem av forlikskommisjonen i Fana.
Vårsta
Vårsta er ein svensk tettstad i Botkyrka kommun i Stockholms län i landskapet Södermanland. I år 2005 hadde tettstaden 280 innbyggjarar.
Anarâškielâ servi
Anarâškielâ servi, eller 'den enaresamiske foreininga', er ei foreining som vart stifta i 1986 i Enare.
Stiftingsmøtet vart halde i Ivalo 4.12. Stiftingsmedlemmane var Veikko Aikio, Ilmari Mattus og Matti Morottaja: Morottaja vart den første ordføraren. I 2019 er Marja-Liisa Olthuis leiar i foreininga.
Føremålet med foreininga er å fremje og styrke enaresamisk. I 1997 starta foreininga opp eit enaresamisk språkreir, som fekk namnet Kielâpiervâl. Dette språkreiret har lukkast med å auke talet på enaresamiske talarar, særleg blant barn og unge. Foreininga gjev også ut bladet Anarâš og nettavisa Kierâš, begge på enaresamisk.
17. november 2004 fekk bladet den nordiske Gollegiella-prisen.
Billy Powell
William Norris «Billy» Powell var ein USA-amerikansk musikar og lenge klaverspelar i southern rock-bandet Lynyrd Skynyrd frå 1972 til han døydde i 2009.
Powell starta som turnéarbeidar for Lynyrd Skynyrd og var med dei ikring to år, før han sette seg ned ved eit piano og spelte ein pianobasert versjon av «Free Bird». Bandet forstod då at han var dugande og tilbaud han ei stilling som klaverspelar.
We'll Bring the House Down
We'll Bring The House Down er det niande studioalbum av den britiske rockegruppa Slade. Det kom ut 13. mars 1981 og nådde 25. plassen på den britiske albumlista. Albumet album vart produsert av Slade, utanom «My Baby's Got It» som vart produsert av Chas Chandler. Albumet var det første studioalbum dei gav ut etter at dei hadde fått stor suksess på Readingfestivalen i 1980. For å utnytte den nye populariteten sette Slade raskt saman dette nye albumet, som bestod av somme nye songar og somme resirkulerte songar, hovudsakleg henta frå albumet Return to Base frå 1979.
Qarat Bani Suwar
Qarat Bani Suwar er ein landsby vest i det sentrale Jemen. Han ligg i San‘a’ guvernement.
We'll Bring the House Down
Bakgrunn
Sidan dei kom tilbake frå USA i slutten av 1976, hadde Slade slite med å kome seg inn på salslistene i Storbritannia. Uansett fortsette bandet å spela inn musikk og turnera. Turneen deira i 1977, som følgde det mislykka albumet Whatever Happened to Slade, hadde fallande publikumstal. Bandet måtte etter dette finne seg i å spela små konsertar, inkludert universitet og klubbar. Turneane deira gjekk ofte med tap, og dei møtte ta med seg sitt eige PA-anlegg og lysshow, medan det nye materialet deira, utgjeve gjennom manager Chas Chandler sitt Barn Records, selde lite.
Etter den kommersielle fiaskoen med EP-en Six of the Best i mai 1980, hadde bandet nesten kasta inn årene. Likevel endra lukka deira då dei vart tilbodne å spele på Readingfestivalen i august 1980, etter at Ozzy Osbourne hadde avlyst i siste liten. Konserten til bandet føre det 65 000 mann store publikummet såg Slade tilbake i ålmenta. Musikkpressa byrja å interessera seg for bandet igjen, medan heavy metal-fans òg byrja å sjå på bandet som kult. I september gav bandet ut EP-en Alive at Reading, som inneheldt tre songar spelt inn på festivalen. Denne nådde 44. plassen på albumlista, og det var første gongen på fleire år at bandet klarte å gå inn på lista. Det tidlegare selskapet deira Polydor brukte ikkje lang tid på å hoppa på den nyoppdaga suksessen til bandet heller, og gav ut samlinga Slade Smashes! i november. Dette nådde 21 plassen og oppnådde etter kort tid gullstatus i desember for å ha selt over 200 000 eksemplar.
I januar 1981 gav Slade ut singelen «We'll Bring the House Down» som nådde tiandeplassen i Storbritannia. I mars kom albumet med same namn ut og nådde 25. plassen. Albumet bidrog til å halda oppe momentumet til bandet, medan dei òg kunne byrja å spela på større arenaer igjen. Ein andre singel, «Wheels Ain't Coming Down», vart òg gjeven ut i mars og nådde 60. plassen.
Håkon Kyllingmark
Håkon Olai Kyllingmark var ein norsk offiser, forretningsmann og politikar for Høgre. Han var stortingsrepresentant frå 1953 til -1981 og hadde to ulike statsrådposter; forsvarsminister i 1963 og samferdsleminister 1965-71. I si tid som samferdsleminister var han sentral i arbeidet med å bygge flyplassar på kysten av Vestlandet og i Nord-Noreg.
We'll Bring the House Down
Utgjeving
Kort tid før albumet kom ut, forklarte gitaristen Dave Hill i eit fanklubbintervju kvifor albumet hovudsakleg brukte spor som allereie var gjevne ut: «Mange av fansen som har kjøpt Return to Base, Six of the best og ein eller to andre ting - dei kjem tydelegvis til å ha mykje av dette materialet. Men det er ei samleplate av mykje av materialet som vi har spelt inn dei siste 18 månadene, som fansen alt kjenner til, men som mange andre aldri har høyrt. Det er verkeleg til fordel for den nye fansen som ikkje har noko av det gamle materialet. Det vil ikkje vera det same som Return til Base, då det vil ha nokre av spora, men òg mange nye spor, noko som utgjer eit meir rocka album. Det vil i utgangspunktet bestå av konsertsongane våre for augneblinken, så alle som likar konsertane våre burde lika albumet.»
Håkon Kyllingmark
Liv og gjerning
Kyllingmark vart fødd i Honningsvåg. Etter utdanning på befalskurs livnærde han seg som handelsagent i åra før 2. verdskrigen, busett i Svolvær. Han deltok så som soldat under krigen i Nord-Noreg våren 1940, heilt til det norske Forsvaret kapitulerte i juni 1940. Under okkupasjonen av Noreg deltok han i illegalt motstandsarbeid, og flykta i 1943 til Sverige.
We'll Bring the House Down
Utgjeving
Plateomslaget inneheldt ein ny Slade-logo designa av Chandler. I følgje bandet skulle 'knyttneven' som slår gjennom skjoldet på omslaget vise til «fire kongelege jævelar».
Songar
«We'll Bring the House Down» vart den første første hitsingelen til Slade sidan 1977. Han vart skildra av AllMusic som «ein song du absolutt må høyre». «Night Starvation» dukka opphavleg opp på Six of the Best og vart òg gjeven ut som singel i Storbritannia i løpet av 1980. «When I'm Dancin 'I Ain't Fightin'», henta frå Six of the Best, vart av av AllMusic skildra som «rein klassisk Slade». «Dizzy Mamma» var opphavleg B-sida til den mislykka singelen «Ginny, Ginny» frå 1969. For å bli inkludert på We'll Bring the House Down, vart songen remiksa av bandet i Portland Studios. «Nuts Bolts and Screws» kom frå Return to Base, og var den andre songen som vart remiksa i Portland Studios for albumet.
«Lemme Love into Ya» hadde òg vorte omarbeidd til songen «Poland», som Lea spelte inn som ein solosong. Versjonen hans vart gjeven ut som singel i 1982 på Speed ​​Records under namnet Greenfields of Tong. «Lemme Love into Ya» vart kåra til den neste beste av dei tre beste Slade-albumspora i Slade Fan Club Poll i 1979.
Håkon Kyllingmark
Liv og gjerning
Kyllingmark vart fyrst og fremst ein samferdsle-politikar. Bortsett frå eit par år i sjøfarts- og fiskerikomiteen var han gjennom heile si tid på Stortinget medlem av samferdslekomiteen. Hausten 1965 vart han samferdsleminister i den nydanna Borten-regjeringa, ein post han hadde heilt til regjeringa gjekk av i mars 1971. Gjnnom desse åra leia han utbygginga av det såkalla kortbanenettet, eit prosjekt som kom til å revolusjonere norsk luftfart. Særleg viktig var kortbane-flyplassane for flytrafikken i Nord-Noreg og på Vestlandet.
We'll Bring the House Down
Mottaking
Ved utgjevinga skildra Daily Star albumet som «den same gamle Slade-stilen - dunkande, seriøs, høglydt rock». Record Mirror uttalte: «Det er vanskeleg å rettferdiggjera ei plate som dette på sine eigne premissar. Slade er i hovudsak eit konsertband, og på vinyl er den viktige ingrediensen i sølt øl veldig sakna. Men alt som blir sett på som fordelane veg opp for ulempene.»  Sounds skreiv albumet var ein «suksess, full av sjølvtillitt og ekspertise som ikkje har falma med tida». Dei konkluderte med: «We'll Bring The House Down er både ein monumental triumf for bandet og ein skikkeleg godbit for ungdomen som har rørt seg uforbeholdent bak dei.» Melody Maker meinte albumet berre «så vidt oppfylte ein funksjon», og la til at utover tittelsporet «har dei komme med minst fire langt betre spor for å sikra at opphaldet ikkje blir kortvarig.» London Trax sa: «Med ein kikk på den forferdelege, infantile, metallistiske symbolikken på omslaget, er We Bring the House Down litt overraskande litt av ein tøffing. Det florerer av potensielle singlar. For å oppsummera har Slade gjeve ut ei flott popplate og har meir enn tilstrekkeleg tatt tilbake territoriet som låg ope, sidan den tidlege bortgangen deira. Dei har gjenoppliva legenda utan å kvela ho.» Smash Hits følte at albumet levde opp til ei «frykta Heavy Metal-vekking» i staden for å halda oppe si «naturlege popkjensle». Dei konkluderte med: «Dei høyrest like rå og livleg ut som alltid, og Noddy Holder har framleis eit unikt sett med stemmeband, men samanliknar ein dette med Greatest Hits, er det verkeleg ingen konkurranse. Dei kan gjera det betre enn dette.»
Håkon Kyllingmark
Liv og gjerning
Allereie i 1958 vart Kyllingmark vald til 2. viseformann i Høgre, ein posisjon han hadde heilt fram til 1970. Deretter var han i mange år medlem av sentralstyret i partiet. I perioden 1973–81 var han nestformann i Høgre si stortingsgruppe. Hausten 1963 var Kyllingmark forsvarsminister i den kortvarige Lyng-regjeringa.
Fasano
Fasano er ein by og ein kommune i provinsen Brindisi i regionen Puglia i Italia. Kommunen har vel 39 000 ibuarar (2012) og eit areal på 128,9 km². Byen Fasano ligg 118 meter over havet, 50 km nordvest for provinshovudstaden Brindisi og like langt søraust for Bari.
Håkon Kyllingmark
Liv og gjerning
Kyllingmark budde i sitt vaksne liv i Vågan kommune, der han også døydde.
We'll Bring the House Down
Mottaking
AllMusic uttalte: «Slade kom med ei kraftfull utsegn med We'll Bring the House Down: 'We are back'. Det bandet gjorde var å ta dei fem beste songane frå Return to Base og blanda dei inn med flott nytt materiale til eit mordaralbum som ikkje ville ta æver å laga. Enkel logikk vil syne deg at når du blir kvitt dei verste songane og erstattar dei med flotte songar, blir albumet mykje betre. Det er tilfellet her.» Joe Geesin frå webzinen Get Ready to Rock! skildra albumet som ei «blanding av metal, rock 'n' roll og new wave-pop som fungerte oppsiktsvekkande bra.»
Håkon Kyllingmark
Utmerkingar
Kyllingmark fekk ei rad utmerkingar for krigsinnsatsa si, mellom anna St. Olavsmedaljen med eikegrein og Deltakarmedaljen med rosett. Han fekk den amerikanske Fridomsmedaljen, Croix de Guerre frå Frankrike og King's Commendation for Brave Conduct frå Storbritannia.
Michel Ancel
Michel Ancel er ein fransk videospel-designar for Ubisoft. Han er mest kjend for å ha designa karakteren Rayman frå Rayman-serien. Han er gift med Alexandra Ancel.
Mighty ReArranger
Mighty ReArranger er eit studioalbum av den britiske rockesongaren Robert Plant og bandet hans Strange Sensation. Det vart gjeve ut 25. april 2005. Mighty ReArranger består av ei blanding av verdsmusikk og vestleg musikk med mystiske, skrå og noko kyniske referansar til religion og lagnad.
Mighty ReArranger nådde 4. plass på den britiske albumlista, 22. plass i USA og 10. plass i Noreg. Albumet vart av Amazon.com utvald som eit av dei 100 beste albuma for 2005 og vart nominert til to Grammy Awards: Beste rockevokal av ein soloartist for «Shine It All Around» og beste hardrock-song for «Tin Pan Valley».
Radan
Radan (serbisk Радан) er eit fjell i Serbia og eit av dei høgaste fjella i dei sørlege områda av landet.
I Radan finn ein mellom anna fjellformasjonen Đavolja varoš (Ђавоља варош, 'Djevelbyen'), ei gruppe jordpyramidar.
Landgangsfartøyet «Aleksandr Otrakovskij»
«Aleksandr Otrakovskij» er eit russisk landingsfartøy som vart bygd i Polen og byrja teneste i Sovjetmarinen i 1978. Skipet fekk det noverande namnet sitt 9. mai 2001 etter Aleksandr Ivanovitsj Otrakovskij, ein marineinfanterist og helt frå krigen i Tsjetsjenia, og har sidan dess tenestegjort i Svartehavsflåten og Middelhavet. Sumaren 2016 vende det tilbake til Nordflåten og har operert i Barentshavet og aust i Arktis.
Piombino
Piombino er ein by og ein kommune i provinsen Livorno i Toscana-regionen i Italia. Kommunen har 34 000 ibuarar og omfattar ei flatevidd på 129 km². Byen ligg ved overgangen mellom Liguriahavet i nordvest og Tyrrenhavet i sørvest. Den historisk kjende øya Elba ligg rett vest for Piombino.
Byen voks fram gjennom mellomalderen. Frå 1100-talet rådde bystaten Pisa over Piombino, seinare kom nye fyrsteslekter, sist hertugdømmet Toscana. Sidan 1860 har byen høyrd inn under Italia. Delar av den historiske gamlebyen er å sjå ved bysentrum.
Industri er hovudnæring i kommunen, med eit jarnverk som største arbeidsplassen.
Blemme
Ei blemme er ei lita væskefylt lomme i det øvre hudlaget som ofte skuldast friksjon, brannskade, kjemisk eksponering eller infeksjon. Ho er vanlegvis fylt med ei klår væske kjend som serum eller plasma. Blemmer kan òg vere fylt med blod, såkalla blodblemmer, eller med puss som følgje av infeksjon.
Syskenbarn
Skilje mellom ulike typar syskenborn
Eit syskenbarn av hannkjønn vert òg kalla fetter, eit ord som er lånt frå lågtysk. Eit syskenbarn av hokjønn vert òg kalla kusine, eit ord lånt frå fransk. På svensk, fransk og engelsk vert dette ordet (kusin, cousin(e) og cousin) brukt om alle syskenborn.
I tradisjonelt mål vert syskenborn som er born av systrer, kalla systrungar, medan dei som er born av brør, vert kalla brødrungar. I nokre kulturar skil ein mellom parallellsyskenborn, det vil seia systrungar av mora eller brødrungar av faren, og kryssyskenborn, brødrungar av mora og systrungar av faren. I kulturar som skil mellom slike typar syskenborn kan ein til dømes rekna parallelle syskenborn som brør og systrer, medan kryssyskenborn er rekna som mindre i slekt med ein sjølv.
Kjelder
ญาติ
Zevgolatió
Zevgolatió (gresk Ζευγολατειό) er ein distriktsby i periferieininga Korinthía i periferien Peloponnes i Hellas og hovudsete i kommunen Vélo-Vókha.
Richard Coughlan
Richard Coughlan var ein engelsk musikar, mest kjend som trommeslagar og perkusjonist i Canterbury scene- og det progressive rockebandet Caravan. Han var med å skipe Caravan i 1968 og vart verande i bandet fram til han døydde.
Biografi
I 1966 vart Coughland medlem av The Wilde Flowers, der han erstatta Robert Wyatt på trommer, då han slutta for å skipe Soft Machine. I 1968 skipa han Caravan i lag med andre musikarar frå The Wilde Flowers. Grupppa var aktiv fram til tidleg i 1980-åra, og spelte inn ti album på denne tida. I 1990 kom Caravan saman att. Coughlan vart verande med bandet fram til han døydde etter ei tids sjukdom i desember 2013.
Eaglesham
Eaglesham  er ein landsby i regionen East Renfrewshire i Skottland. Han har kring 3000 innbyggjarar og ligg omtrent 16 kilometer sør for Glasgow. Dei næraste andre tettstadane er Newton Mearns i nordaust, Busby i nord og East Kilbride i aust.
Provinsen Pleven
Provinsen Pleven (bulgarsk Плевен област, Pleven oblast) er ein provins i Bulgaria. Han ligg sentralt i den nordlege delen av landet og grensar til provinsane Vratsa i vest, Lovetsj i sør og Veliko Tărnovo i aust. I nord ligg nabolandet Romania.
Provinsen har desse kommunane:
Byar
Provinsen har desse byane:
Vartofta
Vartofta er ein svensk tettstad i Falköpings kommun i Västra Götalands län i landskapet Västergötland. I 2005 hadde tettstaden 519 innbyggjarar.
Jørres Hansen
Jørres Schjelderup Hansen var ein norsk prest og stortingsmann frå Kongsvinger.
Hansen var son til ein forvaltar, fødd på Østmark ved Kongsvinger Han vart student i 1829 og cand. theol. i 1836. Frå 1840 var han sokneprest i Lebesby, deretter frå 1846 i Nesseby. Perioden 1849-67 var han sokneprest i Ibestad, deretter i Børsa fram til 1870.
Hansen var 4. representant frå Finmarkens amt på Stortinget 1857, omframstortinget 1858 og Stortinget 1859-60. Han var medlem av budsjettkomiteen. Han døydde på Holm i Aker i desember 1870, same året som han tok avskjed frå prestegjerninga.
Qaratil
Qaratil er ein landsby vest i Jemen. Han ligg i Sana'a guvernement, nordvest for hovudstaden Sana'a.
Omajadekalifatet
Omajadane var eit arabisk dynasti som herska over store delar av den muslimske verda som kalifat frå 600- til 900-talet. Kalifane stamma frå ein familie som var fjernt i slekt med profeten Muhammed, og flytta hovudstaden sin frå den arabiske halvøya til Damaskus, og seinare til Córdoba i Spania. Dei stod for ei større utviding av arabarriket, særleg vestover, der dei nådde Spania. Omajadane blei seinare fortrengde av abbasidane.
Opphav
Ifølgje tradisjonen var omajade-familien (òg kjent som Banu Abd-Shams) og den islamske profeten Muhammed nedstamma frå ein felles stamfar. Muhammed nedstamma frå Abd Munaf gjennom sonen hans Hashim, medan omajadane nedstamma frå Abd Munaf gjennom den andre sonen hans, Abd-Shams. Sonen hans var Umajja. Dei to familiane vert difor rekna å vere frå ulike klanar (dei av Hashim og Umayya) av same stamme (som av Quraish). Men sjiahistorikarar syner til at Umajja er ein adoptert son av Abd Shams, slik at dei ikkje har noko blodsband med Abd Manaf ibn Qusai. Umajja vart seinare forkasta som ein adelsfamilie
Omajadane og hashimitane var rivalar. Rivaliseringa var forankra i den innleiande motstanden frå Abu Sufyan ibn Harb, barnebarnet til Umajja, mot Muhammad og islam. Abu Sufyan freista å utrydde tilhengarane av den nye religionen ved å føre ei rekkje felttog mot islam. Men etter kvart omfamna han islam saman med sonen sin (den framtidige kalifen Muawiyah I).
Dei fleste historikarar reknar kalif Muawiyah I (661-80) som den andre kalifen av Omajade-dynastiet. Han var den første til å hevde retten til omajadane til å styre på dynastiske prinsipp. Kalifen Uthman (644-56) nedstamma òg frå Umajja, og i løpet av si tid som kalif vart han kritisert for å plassere medlemmar av familien sin i høge politiske posisjonar. Sidan Uthman aldri fekk ein arving, kan han ikkje reknast som grunnleggjaren av det omajadiske dynastiet.
Kalifen Uthman vart myrda i 656. På dette tidspunktet var Ali, medlem av Hashim-klanen og syskenbarn av profeten Muhammed, vorte kalif. Han møtte snart sterk motstand frå fleire fraksjonar og flytta hovudstaden sin frå Medina til Kufa. Konfliktane, som varte frå 656 til 661, er kjende som «den første fitna». Ali vart først motarbeidd av ein allianse leidd av Aisha, enka til Muhammed, og av to sahabaane, Talhah og Al-Zubayr. Dei to sidene kjempa mot kvarandre i slaget ved Camel i 656, der Ali vann ein avgjerande siger.
Etter slaget ved Camel skulda Muawiyah, som var vorte guvernør av Syria, Ali for å ha gjeve vern til mordarane til Uthman og kravde at dei skulle utleverast. Muawiyah og Ali møttest i slaget ved Siffin i 657. Av årsaker som enno er uklare, vart kampen stoppa før det var nokon klår vinnar, og dei to partane vart samde om å mekle tvistane sine.
Etter kampen var ei stor gruppe av soldatane til Ali misnøgde med avgjersla til Ali om å sende tvisten til valdgift og forlét Ali. Denne gruppa vart kjend som kharijitane (dei som forlèt).
Kharijitane vart seinare nedkjempa av Ali i slaget om Naharwan. Sekta overlevde likevel nederlaget, og ein medlem stod bak mordet på Ali i år 661. Muawiyah reiste til Kufa der han overtalte ei rekkje av Ali sine støttespelarar til å velje han som kalif i staden for sonen til Ali, Hasan. Muawiyah flytta hovudstaden i kalifatet til Damaskus.
Sufyanidar
Det personlege dynastiet til Muawiyah, sufyanidane (etterkomarar av Abu Sufyan), varte frå 661 til 684. Kaliftida til Muawiyah I var prega av intern ro og tryggleik og ytre ekspansjon. I kalifen Muawiyah si tid var det berre eitt stort opprør. Det vart leia av Hujr ibn Adi i Kufa. Hujr ibn Adi støtta etterkomarane til Ali som arvingar til kalifatet, men rørsla hans vart stoppa av guvernøren i Irak, Ziyad ibn Abi Sufyan.
Samstundes førte han krig mot Austromarriket. I løpet av kalifatet hans vart Rhodos og Kreta okkupert, og Konstantinopel vart angripe fleire gonger. Muawiyah ekspanderte òg i Nord-Afrika (grunnlaget for Kairouan) og i Sentral-Asia (erobringa av Kabul, Bukhara og Samarkand).
Kjelder
''
Rrasa e Zogut
Rrasa e Zogut er eit fjell i fjellkjeda Prokletije på grensa mellom Albania og Kosovo. Det er 2305 meter over havet og ligg like aust for Đeravica på 2656 moh. Sistnemnde er det høgaste fjellet i Kosovo.
Ingrid Waagen
Ingrid Waagen er ein norsk politikar for Senterpartiet. Ho er frå Torjulvågen i Tingvoll. I 2019 vart ho ordførar i Tingvoll kommune.
Ho er utdanna sosionom ved Høgskulen i Volda frå 2013.
Nordmørs futedømme
Nordmørs futedømme eller Nordmørs fogderi var ei vidareføring av Edøy len, som utgjorde den sørlege halvdelen av det gamle Norðmǿrafylki. Området svara i hovudtrekk til dei noverande Nordmøre, men femna òg om annekssoknet Vinje, som ved opprettinga av formannsskapsdistrikta i 1837 vart overført frå Vik tinglag til Hemne formannsskapsdistrikt i Fosens fogderi. Nordmøre fogderi, saman med Romsdals futedømme og Søndmørs futedømme, utgjorde i Romsdals amt.
Cecina i Livorno
Cecina er ein by og ein kommune i provinsen Livorno i Toscana-regionen i Italia. Kommunen har i kring 28 000 ibuarar og omfattar ei flatevidd på 42,5 km². Byen ligg ved Tyrrenhavet, sjølve bysentrum ligg 2-3 km frå kystlinja. Byen har namn etter elva Cecina som renn gjennom byen.
Handelsbyen Cecina voks fram kring midten av 1800-talet. Han vart mykje øydelagd under andre verdskrigen. Sterk gjenoppbygging gjer at Cecina i dag framstår som ein moderne by.
Syklisten Paolo Bettini er frå Cecina.
Pray Along with Little Richard (Vol 2)
Pray Along with Little Richard Volume 2 var det andre gospelalbumet av Little Richard og det femte albumet hans totalt, om ein ser bort frå samleplater.
Historie
Etter å ha spelt inn dette abumet, kom Richard attende til New York i 1960 for å spele inn den første rock 'n' roll-songen hans sidan 1957. Han vart akkompagnert av bandet sitt, The Upsetters, og spelte inn to singlar for Little Star. Bandmedlemmane har sagt dei trudde det var nok songar for eit heilt album, men dette er ikkje blitt stadfesta.
Goms
Goms er eitt av 14 distrikt i kantonen Valais i Sveits. Distriktet har eit areal på 588 km² og hadde 4 745 innbyggarar i 2010. Goms ligg aller lengst aust i Valais, i den delen av kantonen som vert kalla Oberwallis. I sør grensar Goms mot Italia, i søraust mot kantonen Ticino, i nordaust mot kantonen Uri og i nord mot kantonen Bern.
Goms omfattar 12 kommunar. Ingen av kommunane har over 1 000 innbyggarar. Münster-Geschinen er hovudstad i distriktet.
Tysk er offisielt språk i distriktet.
Kommunar
De 12 kommunane i Goms er:
Aleksandr Ivanovitsj Otrakovskij
Aleksandr Ivanovitsj Otrakovskij var ein russisk offiser som fall i strid den 6. mars 2000 i Vedeno i Tsjetsjenia medan har var sjef for kystforsvaret i Nordflåten (1992—2000) som generalmajor. Han vart russisk krigshelt etter sin død (post mortem).
Colin Dexter
Norman Colin Dexter var ein britisk forfattar særleg kjend for å ha skapt kriminalheltane inspektør Morse og Lewis.
Dexter vart fødd og voks opp i Stamford i Lincolnshire. Han fullførte klassiske studiar ved Christ's College ved universitetet i Cambridge i 1953. Han var lærar i klassisk litteratur ved fleire skular før sviktande høyrsel tvinga han til å gå av i 1966. Han fekk arbeid for eksamenskomitéen University of Oxford Delegacy of Local Examinations (UODLE) i Oxford og arbeidde der fram til 1988.
Dexter byrja skriva om inspektør Morse som ein reaksjon på dårlege krimbøker på ein ferie. Den første boka om Morse kom ut i 1975 og den siste i 1999. Colin Dexter medverka også i fjernsynsserien om inspektør Morse, han kom med idéar og hadde korte opptredenar i mange episodar. Han har også hatt ei aktiv rolle i den påfølgjande serien om inspektør Lewis.
Colin Dexter hadde mange personlege likskapar med inspektør Morse, mellom anna ei stor interesse for kryptiske kryssord. Namna til Morse og Lewis kom frå «rivalar» av Dexter som stadig vann dette kryssordet i The Observer
Dexter døydde heime i Oxford den 21. mars 2017.
Romanar
(på Macmillan)
Andre utgjevingar (som N. C. Dexter)
(saman med E.G. Rayner på Pergamon Press)
Lugo i Italia
Lugo er ein by og ein kommune i provinsen Ravenna i Emilia-Romagna-regionen i Italia. Kommunen har i kring 32 000 ibuarar og dekker ei flatevidd på 116 km².
Kommunen ligg nordvest på den fruktbare sletta mellom elvane Santerno og Senio, 22-23 kilometer vest for provinshovudstaden Ravenna. Lugo er eit sentrum for dyrking og handel med frukt.
Väskinde
Väskinde er ein svensk tettstad i Gotlands kommun i Gotlands län på Gotland. I 2005 hadde tettstaden 275 innbyggjarar. Väskinde ligg ved Gotlands nordvestkyst.
Niels Koren
Niels Koren var ein norsk prest og stortingsmann frå Ullensvang. Arnoldus Koren var far hans.
Koren vart student frå Bergens katedralskole i 1822 og cand. theol. i 1827. Frå 1832 var han personellkapellan i Kinsarvik, ti år seinare overtok han sokneprestembetet. Han styrte embetet til han døydde.
Koren representerte Søndre Bergenhus amt på Stortinget 1842-1858. Han var i 1842 sekretær i konstitusjonskomiteen, i 1845 formann i same og medlem av Lagtinget og av lovkomiteen. Visesekretær i Lagtinget 1848 og -51, medlem 1848 og sekretær 1851 og 1854 i konstitusjonskomiteen. Han var medlem av arbeidarkomiteen i 1851, sekretær 1854 og medlem 1857 av Lagtinget og konstistusjonskomiteen. Som medlem av Lagtinget 1845 var han med i riksretten 1845.
Hans Wille
Hans Wille var ein norsk prest og stortingsmann frå Våle i Vestfold. Jakob Wille var far hans. ¨
Wille vart student i 1828 og cand. theol. i 1832. Dei neste åra var han lærar i Trondheim, frå 1837 residerande kapellan på Voss. Han var 1844-51 sokneprest i Flesberg, 1851-62 i Sandsvær og frå 1862 i Rygge, eit embete han styrte til han døydde.